hu fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs sk is is is fr it is fr it is fr it is cs is is hbs_lat pt pl ceb is is is is is is is en is is is en is sk is is is is is is is en is is is en is is fr it is fr it is fr it is cs is is hbs_lat pt pl en en en is sk is is is ja is en is sk is is es is is is sq is ca is is is cs is is is is is en is sv is en is cs is cs is is is is is is is is is is is is ja sk en is is is is hbs_lat is en ja is en is is is tl is is is sv is is is is is sv is is is is is sv is is is is is is sv is is ceb ceb is is sv is is is is is is sv is is ja is en sk is en is sk fr et de is it is ceb en is ja is en en en is id is is is is is is gl is es is is is is is sv is ja eo en is sv hbs_lat is en is is is is is is ja sv en en is es is is ceb en is is is pam is en is is is is is is is is is is is is fr is uk is es is is cs is is is es is is is ceb es is is is pam is es is is is is is is is is is is is is fr is uk is war is is is cs is es is is is is ceb ceb is en is pam is ceb is is is is is is is is is is is is is fr cs is uk is war es is is cs is is is is is is is ceb pl is de is pam is pl is is is is is is is is is is is fr cs is uk is war is is is cs is is is is is es is is is ceb it cs is is pam is it is is is is is is is is is is is is is fr is uk nb is sv is war es is cs is is is is sv is is is is is is is is hbs_lat is hbs_lat is is is is is ca en en en is sk is is en en is is ko is ca is nb et pt is is is is ca en en en is en es
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
VITA býður beint flug til Kúbu með Icelandair.
7 nætur í Varadero eða
4+3, sem eru 4 nætur í Havana og 3 nætur í Varadero.
Ævintýraeyjan Kúba í suðri hefur lengi heillað gesti sem þangað koma og vilja upplifa allt það sem eyjan hefur upp á að bjóða, hvort sem það er tónlistin, vindlarnir, rommið, hvítar strendurnar eða einfaldlega hið þægilega og afslappaða andrúmsloft sem ríkir á Kúbu.
Lengstum hefur heimsókn til Kúbu verið eins og að stíga aftur í tímann inn í vel varðveitt tímahylki en á síðustu árum hefur lífið á Kúbu hægt en örugglega færst í átt til nútímans. Fortíðina er þó enn að finna í húsabyggingum, sjarmerandi götumyndinni og misvel uppgerðum fornbílunum. Á Kúbu er að finna suðupott ólíkra menningarheima þar sem gætir áhrifa bæði frá Afríku og frá Spáni og bera eyjaskeggjar þess glögglega merki.
Ferð til Kúbu er bæði ógleymanleg og töfrum líkust.
VITA býður beint flug til Kúbu með Icelandair.
7 nætur í Havana
7 nætur í Varadero eða
4+3, sem eru 4 nætur í Havana og 3 nætur í Varadero.
Ævintýraeyjan Kúba í suðri hefur lengi heillað gesti sem þangað koma og vilja upplifa allt það sem eyjan hefur upp á að bjóða, hvort sem það er tónlistin, vindlarnir, rommið, hvítar strendurnar eða einfaldlega hið þægilega og afslappaða andrúmsloft sem ríkir á Kúbu.
Lengstum hefur heimsókn til Kúbu verið eins og að stíga aftur í tímann inn í vel varðveitt tímahylki en á síðustu árum hefur lífið á Kúbu hægt en örugglega færst í átt til nútímans. Fortíðina er þó enn að finna í húsabyggingum, sjarmerandi götumyndinni og misvel uppgerðum fornbílunum. Á Kúbu er að finna suðupott ólíkra menningarheima þar sem gætir áhrifa bæði frá Afríku og frá Spáni og bera eyjaskeggjar þess glögglega merki.
Ferð til Kúbu er bæði ógleymanleg og töfrum líkust.
244.700 kr    og 12.500 Vildarpunktar** Á mann m.v. 2 í herbergi í 7 nætur á Iberostar Varadero m/öllu inniföldu.
Matur og menning 
Lent á flugvellinum í Varadero. Þaðan eru 120 km til Havana og tekur aksturinn um eina og hálfa klst. Frá VRA flugvelli til hótela í Varadero er um 30km sem tekur liðlega hálfa klst að aka. Aksturinn er innifalinn.
Á Íslandi erum við 4 klst. á undan
25 CUC brottfararskattur greiðist við brottför frá Kúbu. Aðeins er hægt að greiða með CUC reiðufé.
Hægt er að nota GSM-síma á Kúbu. Hringt út úr Kúbu til Íslands: 119+354+símanúmer. Athugið að símasamband á Kúbu er misgott.
Gjaldmiðill landsins er kúbverskur peso eða Peso Convertible (CUC).
1 CUC = 1 USD = u.þ.b. 113 ísl.kr.  1 evra =  u.þ.b. 1.07 CUC.
Muna þarf að skipta CUC yfir í erlenda mynt við brottför frá Kúbu. Það er hagstæðara að taka Evrur með heldur en dollar, þeir taka auka þóknun þegar usd er skipt í banka úti,
Meðalhiti er um 25 stig á daginn og um 20 stig á kvöldin.
Hringt út úr Kúbu til Íslands:
119+354+símanúmer.  Athugið að dýrt er að hringja af hótelunum.
Eru nálægt hótelum okkar bæði í Havana og á Varadero. Ekki er hægt að taka út á debetkort. Athugið að þegar peningar eru teknir út úr hraðbönkum er tekin um 10% þóknun. Peso Convertible (CUC) er afgreiddur í hraðbönkum. Hægt er að skipta evrum, kanadadollurum eða öðrum gjaldmiðli án bankaþóknunar (hótelin taka u.þ.b. 3% fyrir að skipta erlendum gjaldmiðli).  Ef skipta á bandaríkjadollurum er tekin um 10% þóknun.  Peso Convertible (CUC) er notaður til greiðslu á allri þjónustu (á  veitingastöðum, í verslunum og í leigubílum).
Er hægt að nota á öllum hótelum okkar og til peningaúttektar í bönkum. Ef greiðslukort tapast tilkynnið það strax til :  Visa  119+354-525-2000.  Euro 119+354-533-1400.
Er mjög misjöfn og er oftar en ekki dýr og hæg. Ath. í gestamóttöku hótels.
Frá Hotel Nacional de Cuba til gamla hluta Havana u.þ.b. 6 CUC. Frá Hotel Melia Cohiba til gamla hluta Havana u.þ.b. 9 CUC. Frá Hotel Iberostar Varadero og Hotel Iberostar Laguna Azul til miðbæjar Varadero u.þ.b. 15 CUC.
Starfsfólk í gestamóttöku hótelanna sjá um að kalla á lækni ef þess gerist þörf.
220 volt eru á Hotel Melia Cohiba.  Á  Hotel Nacional de Cuba er bæði 110v og 220v.  Á Hotel Iberostar Varadero og Iberostar Laguna Azul er 220 volt.
VITA mun sjá um vegabréfsáritanir til Kúbu. Áritunin kostar 5.500 krónur og greiðist um leið og ferðin. Vegabréf skal vera í gildi í 6 mánuði fram yfir heimkomudag.
Fyrir almenna farþega sem eru ekki að fara í pakkaferð með VITA kostar vegabréfsáritunin 8.500 kr.
Vöruúrval á Kúbu er afar lítið sökum vöruskorts, einna helst er hægt að kaupa minjagripi ýmis konar, s.s. tréstyttur, málverk (þar sem keypt eru málverk þarf að biðja um útflutningsskírteini)  og vindla (hámark  25 vindlar/50 smávindlar á mann skv. ísl. tollalögum).
Venja er að gefa þjórfé t.d. 5-10% af heildarverði reiknings á matsölustöðum. Þjónustustúlkum á herbergjum t.d. 1 CUC á dag.  Leigubílstjórum/rútubílstjórum 25-50 cent (eftir aðstæðum og greiðvikni).+
Verð á mat og drykk á hótelum:
Athugið að um er að ræða 4 og 5 stjörnu hótel og er því matur og drykkur í dýrari kantinum. Verð á drykkjum og mat er eitthvað lægra utan hótelanna, en vanda þarf samt valið á veitingastöðum.
Eitt helsta tjáningarform heimamanna og sá menningararfur sem þekkist hvað best utan eyjunnar. Fjölmargir frábærir listamenn hafa komið frá Kúbu og tónlistastefnur þaðan hafa farið sigurför um heiminn. Nöfn á borð við Benny Moré og Bebo Valdés þekkja margir tónlistaunnendur. Ekki þarf að hafa mörg orð um hina frægu öldunga í Buena Vista Social Club sem lögðu meira segja leið sína hingað til lands á hátindi frægðar sinnar. Þvílík rödd hjá Ibrahim Ferrer. Engin furða að íslenskir tónlistamenn á borð við Bubba og Tómas R. Einarsson hafi lagt leið sína suður til að hlusta á tónlist heimamanna. Víða um borg er að finna staði þar sem gestir geta notið tónlistar Kúbu. Spilað er á kaffihúsum, stóru hótelunum og ýmsum næturklúbbum. Út frá tónlistarlegu gildi er borgin sveipuð þokka og dulúð sem á sér enga hliðstæðu.
Á Kúbu er maturinn því miður ekki í hæsta gæðaflokki. Helsta ástæða þess er hið sósíalíska kerfi og vöruskortur sem eyjan á við að glíma. Stóru hótelin eru þó að sækja í sig veðrið og þar er einna helst að finna máltíðir sem við á Vesturlöndum erum vön og sækjumst eftir. Fyrir þá ævintýragjörnu er alltaf spennandi að þefa uppi ný heimaveitingahús, paladares, sem eru að finna víða. Sumir eru frægari en aðrir og þarf að panta borð á slíkum stöðum. Heimaveitingahúsin hafa öll sinn sérstaka sjarma, þar sem í langflestum tilfellum er verið að borða í húsum heimamanna.
 Matur og menning
Í ferðunum okkar til Kúbu bjóðum við upp á fjölbreyttar skoðunarferðir með fararstjórum VITA.  Ekki er hægt að bóka skoðunarferðir eftir að út er komið.
Skoðunarferð um helstu kennileiti Havana, höfuðborg Kúbu. Fyrst er farið á byltingartorgið, pólitískt hjarta borgarinnar, þar sem Fidel Kastró hefur haldið sínar frægu löngu ræður. Að því loknu er farið í vindlaverksmiðju og fylgst með framleiðslunni þar. Þá er haldið í gamla bæjarhlutann, en hann er á heimsminjarskrá UNESCO. Glæsilegar götumyndir nýlendutíma Spánverja blasa hvarvetna við og verður gengið þar um stræti og torg. Við skoðum t.a.m. dómkirkjutorgið, stjórnarráðstorgið og Obispo-göngugötuna. Einnig verður stoppað við gamla þinghúsið. Frábær leið til að kynnast sögu og menningu Havana, svo auðveldara sé að kanna hana nánar á eigin vegum.
Innifalið í verði:  Akstur, aðgangur í vindlaverksmiðju og fararstjórn.
Pinar del Rio og Vinales-dalurinn (dagsferð)
Ekið til Vinales-dalsins í Pinar del Rio héraðinu vestur af Havana. Þetta er mikið landbúnaðarhérað og af mörgum talið eitt besta tóbaksræktarsvæði í heimi. Við stoppum á fallegri hæð, njótum hins stórkostlega útsýnis yfir dalinn og sjáum bændur að störfum. Að því loknu snæðum við hádegisverð á þjóðlegum veitingastað í Vinales og virðum fyrir okkur merkilegar kalksteinsmyndanir sem gera dalinn svo sérstakan.
Innifalið í verði: Akstur, hádegisverður og fararstjórn.
Á slóðum Hemingway´s (hálfsdagsferð)
Farið er um slóðir Hemingway í þessari ferð. Ekið er til San Francisco de Paula, í útjaðri höfuð-borgarinnar þar sem Hemingway bjó á fjórða og fimmta áratugnum. Fallegur garður með sundlaug er umhverfis húsið sem ber nafnið Finca Vigía. Ekki er leyfilegt að fara inn í húsið, heldur er gestum boðið að skoða það í gegnum opna glugga. Þá er ekið til sjávarþorpsins Cojimar, þangað sem Hemingway fór oft á sjóstangaveiðar. Þar bjó Gregorío Fuentes, bátsmaður ritfhöfundarins, en Hemingway byggði persónu sína á honum í verki sínu Gamli maðurinn og hafið. Á leiðinni til baka stoppum við austan megin við Havanaflóa, hjá Kriststyttunni. Þaðan er glæsilegt útsýni yfir Gömlu Havana og höfnina.
Innifalið í verði:  Akstur, aðgangur að safni Hemingway´s og fararstjórn.
Frábær skraut- og danssýning á þessum fræga næturklúbbi sem eitt sin var vinsælasti skemmtistaður bandarísku yfirstéttarinnar fyrir byltinguna. Hérna skemmtu Nat King Cole og Josephine Baker á meðan mafíósar á borð við Lucky Luciano og Mayer Lansky púuðu vindla sína. Léttklæddir dansarar stíga sporið í takt við magnaða tónlist heimamanna og sýna fjölmörg afbrigði af þjóðdönsum Kúbverja.
Innifalið í verði:  akstur til og frá Tropicana, 1 drykkur á mann og fararstjórn.
Jeppasafari frá Varadero (dagsferð)
Ævintýraleg safaríferð um Matanzashéraðið. Ekið er í opnum jeppum um fallegt landsvæði, meðfram sykurekrum og í gegnum skóglendi. Farið er til Matanzas-borgar, komið við í Saturno-hellinum og svo er siglt upp Río Canimar ána. Þá er komið að La Arboleda búgarðinum og þar munum við borða hádegisverð utandyra. Þeir sem vilja geta geta tekið sundsprett í ánni og síðan hvílt sig í hengirúmi eða farið í stuttan útreiðatúr áður en haldið er til baka.
Innifalið í verði:  Bílaleigubílar (jeppar, 4 saman í bíl), sigling og hádegisverður.
Frábær skemmtisigling meðfram strönd Varadero í tvíbytnu. Stoppað verður á nokkrum stöðum þar sem okkur gefst tækifæri til að “snorkla”/kafa við kóralrif og synda með höfrungum. Auk þess verður silgt og stöðvað við strönd þar sem boðið er upp á hádegisverð í fallegu umhverfi.  EInstök skemmtun þar sem tónlist, líf og söngur ráða för.
Ekki gleyma sundfötum og handklæði!
Innifalið í verði:  Akstur, sigling, hádegisverður og drykkir.
Authentic Cuba - Official Tourism Video - Caribbean Dream Traveler
Heimsókn til Havana  lætur engan ósnortin enda er borgin bæði mögnuð og lífleg.
Heimsókn til Havana  lætur engan ósnortin enda er borgin bæði mögnuð og lífleg.  Þessi tveggja milljóna manna borg á sér einnig merkilega sögu allt frá komu Spánverja á 15. öld til umbrotatíma kúbversku byltingarinnar á 20. öld.
Habana Vieja, er þekktasti hluti borgarinnar. Hann skartar glæsilegum arkitektúr nýlendutímans og hefur fyrir þær sakir verið settur á heimsminjarskrá UNESCO. Hvergi í Ameríku er að finna jafn heillega og sjarmerandi nýlendugötumynd þar sem allt iðar af lífi og litum. Það er sérstök tilfinning að rölta götur þess hluta borgarinnar og upplifa umhverfið og mannlífið. Sumar byggingar eru að hruni komnar meðan aðrar hafa fengið langþráða andlitslyftingu.
Við uppbyggingu Gömlu Havana var ákveðnum byggingum bjargað á meðan öðrum var fargað. Þar réðu menningar- og efnahagssjónarmið för.  Andi gamla tímans lifir enn góðu lífi í göngugötum Gömlu Havana og ekkert jafnast á við að rölta Obispo-götuna með vindil í munnviki og virða fyrir sér heimamenn. Stoppa kannski við á gömlum Hemingway-slóðum eða feta í fótspor sögupersónu Graham Greene í Okkar Maður í Havana. Bóhemlíf þessara rithöfunda og annarra setja enn sterkan svip á borgina. Hemingway sat gjarnan að daiquiri-sumbli á Floridita-barnum og skrifaði þess á milli Hverjum klukkan glymur áAmbos Mundos hótelinu. Á meðan elti Graham Greene uppi rúlettuborðin og ódýrar nektakabarett-sýningar og lét sögupersónu sína, ryksugusölumanninn Mr. Wormold, þvælast inn í njósnaheim kalda stríðsins.
Ýmis falleg torg eru einnig að finna í Gömlu Havana. Byggingum í kringum Stjórnarráðstorgið hefur verið vel viðhaldið og þykir gamla Landstjórahúsið frá tímum Spánverja sérlega glæsilegt. Á torginu er oft hægt að fylgjast með fornbókasölum að störfum og stundum bregður fyrir götulistamönnum. Við dómkirkjutorgið standa listagallerí, söfn og skemmtilegur veitingastaður, El Patio, þar sem hægt er að setjast niður, hlusta á tónlist og fá sér drykk.
Söfn eru víða í Gömlu Havana. Byltingarsafnið stendur þó upp úr og ætti það að vera skylda allra ferðamanna sem hafa áhuga á byltingasögu Kúbu að skoða það. Safnið er staðsett í gömlu forsetahöllinni og má m.a. finna þar ýmis gögn og ljósmyndir af Fidel Kastró og félögum í fjöllunum í Sierra Maestra, þar sem þeir börðust gegn einræðisherranum Batista. Í garði á bakvið safnið er staðsettur báturinn Granma, sem skæruliðarnir komu siglandi á frá Mexikó haustið 1956 til að komast að fyrrnefndum fjöllum.
Samkvæmt dagbókum argentíska byltingarmannsins Ernesto Che Guevara var þessi sjóferð martröð líkust og hann sem læknir hópsins var mestallann tímann upptekin við að deila út sjóveikistöflum meðal illa haldinna skæruliða. Che Guevara hefur síðan orðið einskonar íkon og táknmynd byltingarinnar. Rómantísk ímynd hans sést víða um borgina. Annað safn sem vert er að skoða er Nútímalistafnið. Það er staðsett við hliðin á Byltingarsafninu og hefur að geyma merkilega kúbverska myndlist frá 19. og 20. öld.
Við gamla þinghúsið liggur breiðgatan Prado niður að minni Havanahafnar. Við götuna standa falleg hús í ýmsum stílum og þegar komið er að hafinu blasa við tvö virki, El Morro og La Cabana,  minjar frá nýlendutíma Spánverja. Havana var í þá tíð meginbirgðarstöð spænska flotans í nýja heiminum. Allur varningur til og frá nýlendum fór þarna í gegn, t.a.m. drekkhlaðnar galeiður af silfri frá Mexíkó og vopn frá Spáni.  Havana, sem ferðamaðurinn sér og nýtur í dag, er byggð á þessum auð nýlendutímans.
Við sjávarsíðuna tekur við hin fræga strandgata Malecón. Heimamenn leita mikið á þessa strandgötu seint í eftirmiðdaginn, til að spjalla og daðra. Engin kaffihús eru sjávarmegin, eingöngu lágur veggur sem fólkið situr á og lætur sólarljós Karíbahafsins leika um sig. Þetta ljós er einstakt og endurkast þess af pastellituðum byggingum Malecón er ómótstæðilegt.
Strandgatan Malecón leiðir mann svo í vestur til Vedado-hverfis sem byggðist upp úr aldamótunum 1900. Vedado er tengt glamúrlífi bandarísku yfirstéttarinnar sem sótti í næturklúbba og spilavíti stóru hótela Havana fyrir byltinguna 1959. Þar má m.a. finna hið fornfræga Hótel Nacional sem margt fyrirmennið hefur gist á og Hótel Rivera með sixtíes-umgjörð sinni. Gamlir fornbílar sjást gjarnan í kringum hótelin og sumir þeirra eru nú nýttir sem leigubílar fyrir ferðamenn. Í þessu hverfi er Háskóli Havana, þar sem Fidel Kastró stundaði lögfræðinám sitt, og Kólumbus-kirkjugarðurinn sem hýsir marga þekkta Kúbverja, m.a. skákmeistarann Capablanca.
Við suðurenda Vedado er svo Byltingartorgið. Stórt og mikið opið svæði með minnismerki sjálfstæðishetjunnar José Martí öðru megin og risa-andlitsmynd af Che Guevara á innanríkisráðuneytinu hinu megin. Torgið sjálft er heldur bert og litlaust, en pólitískt mikilvægi þess er ótvírætt. Þarna hefur Fidel Kastró haldið sínar frægu löngu ræður. Vedado-hverfið er stundum vanmetið af ferðalöngum. Það er vel þess virði að staldra þar við, skoða gömlu villurnar og fá sér ís í þekktustu ísbúð borgarinnar, Coppelíu, sem kom svo eftirminnilega fram í kvikmyndin Jarðaber og Súkkulaði.
Strandbærinn Varadero með sínum hvítu ströndum og ylvolga sjó er í tveggja klukkustunda akstri austur af Havanaborg.
Þessi bær með sínum hvítu ströndum og ylvolga sjó er í tveggja klukkustunda akstri austur af Havanaborg. Bærinn stendur á tanga þar sem mikil og glæsileg uppbygging hefur átt sér stað á síðustu árum.  Aðgrunnt er á strönd Varadero og auðvelt að vaða langt í sjó fram. Þar er hægt að stunda alls kyns sjóíþóttir: fara á sjóskíði, sigla á skútum eða að fara í stangveiði.
Fyrir golfáhugamenn er frábær aðstaða  á fallegum 18 holu golfvelli. Á miðjum tanganum er bærinn þar sem finna má verslanir og veitingastaði.
Ef fólk vill slíta sig burt frá ljúfa lífinu í Varadero, þá er hægt að skjótast í borgarferð til Havana. Einnig er tilvalið að fara suður til Cienfuegos og Trinidad - tveggja borga sem byggðar voru upp af afrakstri sykurframleiðslu nýlendutímans og jafnvel koma við í Svínaflóa á leiðinni. Þar mistókst and-byltingarsinnum, studdir af Bandaríkjastjórn, að komast á land árið 1961 í þeim tilgangi að reka Kastró burt frá völdum.
Í Varadero og nágrenni er því allt til alls til að gera fríið ógleymanlegt.
Víðfrægur næturklúbbur í Havana
Frábær skraut- og danssýning á þessum fræga næturklúbbi sem eitt sin var vinsælasti skemmtistaður bandarísku yfirstéttarinnar fyrir byltinguna. Hérna skemmtu Nat King Cole og Josephine Baker á meðan mafíósar á borð við Lucky Luciano og Mayer Lansky púuðu vindla sína. Léttklæddir dansarar stíga sporið í takt við magnaða tónlist heimamanna og sýna fjölmörg afbrigði af þjóðdönsum Kúbverja.
Gott hótel á frábærum stað í hjarta Havanaborgar. Hin líflega Malecón-strandgata er spölkorn frá hótelinu. Nokkrar mínútur með leigubíl inn í gamla bæinn en mörg helstu kennileiti eru í göngufjarlægð.
Í hótelinu eru 220 nýlega uppgerð, rúmgóð herbergi og svítur sem rúma allt að þrjá. Innréttingar eru einfaldar og smekklegar í hvítum og rauðum, grænum eða gráum litum. Flísar eru á gólfum. Öll nútímaþægindi eru til staðar, eins og stillanleg loftkæling, flatskjársjónvarp með gervihnattarásum, öryggishólf og smábar. Þráðlaus nettenging er gegn gjaldi. Á baðherbergjum er sturta, hárþurrka og ókeypis baðvörur. Baðsloppar og inniskór fylgja superior herbergjum og svítum.
Á Anacapri veitingastaðnum er ríkulegt morgunverðarhlaðborð með heitum og köldum réttum og hlaðborð á kvöldin en léttari réttir yfir daginn. Það verður enginn svikinn af því að setjast niður á La Fiorentina á 19. hæðinni og njóta útsýnisins og kúbverskra og ítalskra kræsinga af matseðli. Bar Azul á 17. hæðinni býður upp á ljúffenga drykki og lifandi tónlist og setustofubarinn á jarðhæðinni státar af eigin útfærslu af mojito sem væri ekki úr vegi að bragða á.
Á þakveröndinni er útisundlaug með sólbaðsaðstöðu og ómótstæðilegu útsýni yfir hafið og borgina. Þar er einnig hægt að setjast niður við bar og svala þorstanum.
Líkamsræktaraðstaðan er góð og gestum að kostnaðarlausu, tæki nýleg, og auðvelt að gleyma sér á hlaupabrettinu með útsýnið yfir borgina fyrir augunum. Boðið er upp á handklæði og drykkjarvatn. Þar er einnig gufubað.
Móttakan er opin allan sólarhringinn. Þar er þvotta- og þurrhreinsiþjónusta, töskugeymsla og boðið er upp á gjaldeyrisskipti. Kjörbúð er í kjallaranum með helstu nauðsynjum.
NH Capri er á frábærum stað í miðborg Havana. Örfárra mínútna göngutúr er niður á Malecón-strandgötuna með iðandi mannlífi, veitingastöðum og klúbbum. Gamli miðbærinn og mörg helstu kennileiti eru í göngufæri en þangað er einnig auðvelt að komast á nokkrum mínútum með leigubílum.
Veitingastaðir: Á hótelinu og í næsta nágrenni
Mjög gott hótel og frábær staðsetning
Sundlaug á þaki hótelsins með frábæru útsýni
Mjög gott 5 stjörnu hótel á frábærum stað í miðbænum í göngufjarlægð við öll helstu kennileiti í gömlu Havana. Þrír veitingastaðir, fjórir barir og sundlaug á þakinu.
Á  hótelinu eru 427 smekklega og þægilega innréttuð herbergi sem öll eru loftkæld. Á öllum  herbergjum er einnig sími, gervihnattasjónvarp, öryggishólf, vekjaraklukka, regnhlíf og hárblásari á baði. Einnig er hægt að fá straujárn og straubretti til afnota á herbergi sé þess óskað.
Á þaki hótelsins er sundlaug og óviðjafnanlegt útsýni yfir borgina. Aðstaða til líkamsræktar. Auk þess er hægt að bóka nudd gegn gjaldi.
Móttaka hótelsins er opin allan sólarhringinn og þar er hægt að skipta gjaldeyri. Auk þess er þar verslun og bílaleiga. Hótelið býður upp á herbergisþjónustu allan sólarhringinn og hreinsun á fatnaði. gegn gjaldi.
Á hótelinu eru 3 veitingastaðir, einn sem býður upp á hlaðborð, einn ítalskur veitingastaður og steikhús sem eru opnir í hádegi og á kvöldin. Auk þess eru fjórir barir í móttökunni og tveir þeirra selja létta rétti og drykki allan daginn.
Þráðlaust internet er á hótelinu gegn gjaldi.
Veitingastaðir: Á hótelinu og í næsta nágrenni
Nettenging: Þráðlaus nettenging gegn gjaldi
Nacional de Cuba, Havana
Nacional de Cuba, Havana
Sögufrægt hótel við Malecon-strandlengjuna í Vedado-hverfinu, við enda einnar líflegustu verslunargötu Havana.
Í hótelinu, sem er á átta hæðum, eru 473 vistarverur, sem skiptast í 457 eins og tveggja manna herbergi og 16 svítur. Herbergin eru innréttuð í art deco- og klassískum stíl í bland. Loftkæling er í öllum herbergjum, sjónvarp, sími, öryggishólf og smábar. Á baðherbergi er hárþurrka. Háhraðanettenging stendur gestum hótelsins til boða gegn gjaldi.
Hægt er að panta standard herbergi á hótelinu og svo herbergi með auka þjónustu "Executive service". Þessi herbergi hafa einka móttöku sem er staðsett á 6.hæð, snarl bar sem er opinn frá 7 - 19 og sér morgunverðarhlaðborð. Einnig er meiri þjónusta við gesti í þessum herbergjum. Þau eru staðsett á 5-8 hæð á hótelinu.
Hlaðborðsveitingastaðurinn La Veranda býður upp á glæsilegt morgunverðarhlaðborð og kvöldverð. Hinn glæsilegi Comedor de Aquiar býður upp á kúbverska jafnt sem alþjóðlega matargerð auk úrvals af léttvíni. Í hótelgarðinum er La Barraca og þar er áherslan á þjóðlega kreólarétti. Í hótelinu er einnig kaffihús og nokkrir barir. Á hverju kvöldi er boðið upp á glæsilega kabarettsýningu, Cubano, Cubano, þar sem rakinn er uppruni kúbverskrar menningar, og lifandi tónlist er flutt á veitingastöðum og börum, m.a. af meðlimum Buena Vista Social Club.
Í hótelgarðinum er sundlaug og þar er góð sólbaðsaðstaða með sólbekkjum. Þar er hægt að gæða sér á léttum réttum og úrvali drykkja meðan slakað er á í sólinni.
Líkamsræktaraðstaðan er ágæt, einnig er hægt að slaka á í gufubaði eða taka á því í tennis. Hárgreiðslustofa, snyrtistofa og sérverslanir með vindla, vín, snyrtivörur og fleira eru í hótelinu. Í móttökunni er boðið er upp á gjaldeyrisskipti og þvottaþjónustu. Herbergisþjónusta er allan sólarhringinn.
Sögufrægt hótel í gamla yfirstéttarhverfinu Vedado. Það var byggt árið 1930, er eitt af kennileitum Havana og er á heimsminjaskrá Unesco. Hér fundaði mafían, hér lögðu Fidel Castro og Che Guevara á ráðin og Churchill, Frank Sinatra, Marlene Dietrich, Hemingway og Marlon Brando voru meðal gesta. Frá hótelinu er stórkostlegt útsýni yfir höfnina í Havana, Malecon-strandlengjuna og borgina sjálfa. Stutt er í verslanir, söfn og sögufræga staði, fótgangandi, eða með almenningssamgöngum og leigubílum.
Veitingastaðir: Á hótelinu og í næsta nágrenni
Frábært hótel beint við ströndina
Flott fjölskylduhótel sem býður upp á fjölbreytta afþreyingu
Frábært og nýlegt 5 stjörnu hótel við ströndina í Varadero með öllu inniföldu.  Á hótelinu eru 386 rúmgóð herbergi í 11 byggingum sem standa umhverfis fallegan sundlaugagarð. Tripadvisor telur þetta hótel það besta í Varadero.
Öll herbergi eru rúmgóð og með svölum eða palli.  Í hverju herbergi er einnig loftræsting, gervihnattasjónvarp, geisladiskaspilari, sími, smábar, te og kaffivél, öryggishólf, straujárn og straubretti og  hárblásari á baði.
Í garðinum eru 3 frábærar sundlaugar og sundlaugarbar auk góðrar barnalaugar. Líkamsræktaraðstaða er á hótelinu sem og sauna og nuddpottur. Á hótelinu er einnig heilsulind sem býður upp á hinar ýmsu snyrti-, vellíðunar- og heilsumeðferðir gegn gjaldi.
Margvísleg afþreying í boði, en þar er hægt að spila borðtennis, tennis, pool, strandblak og körfubolta svo eitthvað sé nefnt. Golfvöllur er í nágrenninu. Auk þess er hægt að stunda ýmsar sjóíþróttir við ströndina.
Á hótelinu eru 4 veitingahús sem bjóða upp á innlenda og alþjóðlega rétti þar sem allir ættu að geta fundið eitthvað við sitt hæfi. 7 barir eru á hótelinu og margir þeirra bjóða upp lifandi tónlist. Á hótelinu er alltaf eitthvað um að vera bæði fyrir börn og fullorðna. Daglegar skemmtanir og sýningar eru auglýstar í móttöku hótelsins.
Nettenging: Þráðlaus nettenging gegn gjaldi á sameiginlegum svæðum
Iberostar Bella Vista, Varadero
Iberostar Bella Vista, Varadero
Glæsileg hótelsamstæða, sem opnuð verður vorið 2017, á fábærum stað við gyllta sandströndina í Varadero.
Í hótelinu eru 827 rúmgóð herbergi og svítur sem rúma frá þremur fullorðnum upp í tvo fullorðna og tvö börn. Innréttingar eru einstaklega stílhreinar og nútímalegar, í hvítum litum og með áklæði í skærum tónum. Flísar eru á gólfum. Loftkæling, flatskjársjónvarp með gervihnattarásum, öryggishólf og lítill ísskápur er í öllum vistarverum hið minnsta. Hárþurrka og baðvörur eru á baðherbergjum. Við öll herbergi eru svalir eða verönd. Þráðlaus nettenging er gegn gjaldi á sérstöku svæði.
Samstæðan er í nokkrum byggingum og skiptist í þrjá hluta. Í fyrsta lagi Standard hluta, í öðru lagi fjölskylduhluta þar sem leikföng eru á herbergjum, stutt er í barnalaugina, vatnagarðinn og krakkaklúbbinn, og sá þriðji er Elite hlutinn sem einungis er ætlaður fullorðnum. Þar fylgja herbergjum m.a. baðsloppar og inniskór, fyllt er á smábar daglega og stutt er í sundlaugina sem einungis er ætluð fullorðnum.
Hér fæst matur sem ætti að henta öllum gerðum bragðlauka. Veitingastaðirnir eru sex, þar af tveir með réttum af hlaðborði þar sem hægt er að fylgjast með kokkunum að störfum og sérstöku hlaðborði fyrir börnin. Aðrir veitingastaðir eru tileinkaðir ítalskri, Miðjarðarhafs eða japanskri matargerð með réttum af matseðli og þá er einnig sérstakur gourmet-staður. Barir eru fimm, m.a. við ströndina, í hótelgarðinum og í setustofunni og boðið er upp á lifandi tónlist og skemmtidagskrá á kvöldin.
Í hótelgarðinum eru fjórar sundlaugar, sólbekkir og sólhlífar, hengirúm og beddar. Beint aðgengi er niður á gylltan sandinn við volgan sjóinn, þar eru sólbekkir og skálar þar sem hægt er að panta sér nudd eða taka þátt í vatnasporti og leikjum sem starfsfólkið sér um.
Iberostar Bella Vista er splunkunýtt glæsihótel sem hentar öllum þeim sem njóta vilja lystisemda Kúbu, pörum jafnt sem barnafjölskyldum. Hér er allt til alls, til afslöppunar jafnt sem afþreyingar. Einungis tekur um 10 mínútur að keyra inn í miðbæ Varadero en um tvo og hálfan tíma til Havana.
Miðbær: 10 min frá miðbæ Varadero í bíl
Nettenging: Gegn gjaldi á sérstöku svæði
Kristinn R. Ólafsson er þekktastur fyrir útvarpspistla sína frá Spáni í rúm 30 ár en hann bjó í Madríd frá 1977 þar til  vorið 2012 að hann sneri heim til Íslands. Hann heldur enn áfram að flytja pistla í útvarp.
Kristinn R. Ólafsson er þekktastur fyrir útvarpspistla sína frá Spáni í rúm 30 ár en hann bjó í Madríd frá 1977 þar til  vorið 2012 að hann sneri heim til Íslands. Hann heldur enn áfram að flytja pistla í útvarp.
Kristinn R. Ólafsson er þekktastur fyrir útvarpspistla sína frá Spáni í rúm 30 ár en hann bjó í Madríd frá 1977 þar til  vorið 2012 að hann sneri heim til Íslands. Hann heldur enn áfram að flytja pistla í útvarp.
Kristinn R. er án efa einna fróðastur Íslendinga um Spán nútímans og sögu hans og menningu. Hann hefur verið vinsæll fararstjóri hjá þúsundum íslenskra ferðamanna sem sótt hafa heim höfuðborg Spánar undangengin ár.
Kristinn R. hefur einnig verið fararstjóri fyrir Íslendinga á fleiri stöðum á Spáni, svo sem í  Baskalandi, Andalúsíu eða Barselónu, sem og í öðrum löndum við Miðjarðarhaf eins og á Ítalíu, Grikklandi og í Tyrklandi, bæði á láði og legi. Hann hefur og farið víðar um heiminn með íslenska ferðalanga og má þar nefna Afríku, eyjar í Indlandshafi og á Kúbu.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00